open-index/open-wikipedia-markdown huggingface dataset:
איריס ז'ורלט

**איריס ז'ורלט** (2 בספטמבר 1965 – 18 בפברואר 2020) הייתה עיתונאית ובעלת טור ישראלית.

## ביוגרפיה
ז'ורלט נולדה וגדלה בגבעתיים. אביה, משה ניר, היה ממקימי תדיראן תקשורת, ואימה, רינה ניר, מורה לשפות. בת דודתם של המוזיקאים אייל שילוח ורועי שילוח.

ז'ורלט למדה בתיכון חדש בתל אביב. בצה"ל שירתה כפקידת מבצעים בבית הספר לאמצעי לחימה נגד טנקים שהיה ממוקם אז באזור רמת חובב.

למדה תואר ראשון במדעי ההתנהגות ותואר שני בלימודי תעשייה וניהול באוניברסיטת בן-גוריון בנגב.

בשנת 2000, לאחר נישואיה והולדת שני ילדיה עברה ז'ורלט להתגורר עם משפחתה בטוקיו. בשנת 2011 התגרשה וחזרה להתגורר עם ילדיה בישראל.

גרה ביישוב הקהילתי מבועים בצפון הנגב עד פטירתה בגיל 54 ממחלה קשה.

## קריירה
ז'ורלט הייתה בוגרת לימודי תקשורת באוניברסיטת טמפל בטוקיו. לאחר סיום לימודיה שם הייתה ז'ורלט מרצה בחוג לתקשורת ולימדה קורס שעסק בכתיבת מאמרים מגזיניים.

במהלך עשר שנות שהותה ביפן כתבה ז'ורלט את הטור בשם "לא רק סושי" שהתפרסם ב-ynet במשך 4 שנים. בשנת 2010 ראה אור ספרה הראשון הנושא את שם הטור. הספר מתאר את חייה של זרה ביפן, המפגש שלה עם התרבות היפנית ועם היפנים.

בשנת 2013 יזמה את הפרויקט "מלכת השלום", מסע המפגיש בין נשים ישראליות לנשים ירדניות. במהלך אותה תקופה חקרה ז'ורלט את החברה הירדנית והתגוררה בבית משפחה מקומית בפטרה.

בשנת 2014 ראה אור ספרה השני, "מופע הריקוד של צפורה" ספר ילדים העוסק בהתמודדות עם פחד קהל.

בעקבות יציאתו של בנה מהארון כאשר היה בן 16, כתבה ז'ורלט את סדרת הרשת "זיג"י", סדרה העוסקת בנוער מהקהילה הגאה.

ז'ורלט הייתה אקטיביסטית ופעילה חברתית: הייתה פעילה בגרינפיס במשך מספר שנים, ולאחר מכן הייתה מתנדבת בארגון ארץעיר - ארגון הפועל לקידום קהילתיות עירונית ברחבי הארץ באמצעות שלושה תחומים מרכזיים: קהילה, יזמות ותעסוקה.

במסגרת פעילותה בארגון התנדבה בבאר שבע עם נשים יזמיות וסיפקה להן ייעוץ בנושאי תקשורת ויחסי ציבור. בנוסף עבדה ז'ורלט בעמותת אקים בכתיבת ובימוי מחזות.

ז'ורלט כתבה טור שבועי במעריב אונליין בשיתוף עם הבלוגרית הדר אוקנין במדור נשים בשם: "שיחות מלוכלכות וחטאים קטנים" וטיפלה בשיטה שפיתחה שמשלבת קואוצ'ינג וביבליותרפיה (תרפיה בכתיבה).

## ספריה
* **מופע הריקוד של צפורה**, איורים - אלית אבני-שרון, הוצאת נירפרינט מדיה והפקה, 2014
* **לא רק סושי**, צילומים - ארי רוסנר, נלי שפר, אמיר קלימובסקי, הוצאת נירפרינט מדיה והפקה, 2010

## קישורים חיצוניים

* רשימת הפרסומים של איריס ז'ורלט בקטלוג הספרייה הלאומית
* כל הטורים של איריס ז'ורלט באתר ynet
* "צו פיוס", סיפור קצר מאת איריס ז'ורלט באתר האינטרנט בננות
*כל הטורים של איריס ז'ורלט והדר אוקנין במעריב אונליין
*לא רק סושי - מקבץ פרסומים בעקבות ספרה של ז'ורלט

### כתבות ותחקירים
* 
* 
* 
* 
* 
* 
* 

## הערות שוליים

קטגוריה:בעלות טור ישראליות
קטגוריה:בעלי טור ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרות אוניברסיטת טמפל
קטגוריה:בוגרי אוניברסיטת טמפל
קטגוריה:ישראליות שנולדו ב-1965
קטגוריה:ישראלים שנולדו ב-1965
קטגוריה:ישראליות שנפטרו ב-2020
קטגוריה:ישראלים שנפטרו ב-2020
קאוויום

**קאוויום** (באנגלית: **Cavium**) היא חברת המתמחה במערכות על שבב ומעבדי אבטחה, וידאו ורשת מבוססי ARM ו-MIPS הפועלת בשיטת פאבלס. מטה החברה נמצאת בסן חוזה, קליפורניה. קאוויום מציעה מוצרים ברמת המעבדים וברמת רכיבי לוח, המיועדים לנתבים, למתגים, לאחסון ולשרתים.

## היסטוריה

החברה נוסדה במשותף על ידי סייד עלי וראע'ב חוסיין.

החברה הפכה לציבורית בחודש מאי 2007 עם כ-175 עובדים. בשנת 2011, בעקבות רכישות רבות, היו לה כ-850 עובדים ברחבי העולם, מתוכם כ-250  במטה החברה בסן חוזה. ב-17 ביוני 2011 שינתה החברה את שמה מ-Cavium Networks, Inc ל-Cavium, Inc. בנובמבר 2017 נרכשה קאוויום על ידי מארוול טכנולוגיות בעסקה בסכום של 6 מיליארד דולר.

### רכישות

### רכישה
בנובמבר 2017, דירקטוריון מועצת המנהלים של קאוויום הסכים לרכישת החברה על ידי קבוצת מארוול טכנולוגיה עבור 6 מיליארד דולר במזומן ומניות. המיזוג הסתיים ביולי 2018.

## קישורים חיצוניים
* 

## הערות שוליים

קטגוריה:חברות אלקטרוניקה אמריקאיות
קטגוריה:חברות אמריקאיות שנסחרו בנאסד"ק
קטגוריה:דפים עם תרגומים שלא נסקרו
קלייר, נסיכת בלגיה

**קלייר, נסיכת בלגיה** (נולדה ב-18 בינואר 1974) היא רעייתו של לורן, נסיך בלגיה.

## ביוגרפיה
קלייר לואיז קומבז נולדה בסאמרסט שבאנגליה, אביה הוא איש עסקים בריטי ואמה בלגית, ב-1977 עברה עם משפחתה לולוניה.

היא למדה תקופה אדריכלות אך עזבה את התחום וב-1999 הוכשרה כמודדת נדל"ן.

ב-2003 נישאה לנסיך לורן, בנם של אלברט השני, מלך הבלגים ופאולה, מלכת הבלגים, טקס החתונה האזרחי נערך בבית עיריית בריסל והטקס הדתי נערך בקתדרלה בעיר.

היא לקחה חלק בפעילויות למען רווחת בעלי חיים, היא גם הייתה פעילה בארגונים בריטיים הפועלים בבלגיה ומשמשת כחברה בדירקטוריון של בית הספר הבריטי הבינלאומי של בריסל, בנוסף היא גם השתתפה באירועים של שגרירות בריטניה בבלגיה שנערכו למטרות שונות, אך עם זאת אינה מחזיקה בתפקידים רשמיים.

היא קיבלה אותות כבוד מטעם ממשלות נורווגיה, הולנד ופורטוגל.

## משפחתה
ב-12 באפריל 2003 התחתנה קלייר בבריסל עם לורן, נסיך בלגיה, ונולדו להם שלושה ילדים:
* לואיז, נסיכת בלגיה (נולדה ב-6 בפברואר 2004)
* ניקולא, נסיך בלגיה (נולד ב-13 בדצמבר 2005)
* אימריק, נסיך בלגיה (נולד ב-13 בדצמבר 2005)

## קישורים חיצוניים

* 

## הערות שוליים

קטגוריה:אצולה בלגית
קטגוריה:ואלונים
קטגוריה:בלגיות שנולדו ב-1974
קטגוריה:בלגים שנולדו ב-1974
Jump (שיר של מדונה)

**Jump** (בעברית: **לקפוץ**) הוא שיר של הזמרת מדונה מתוך אלבומה *[[Confessions on a Dance Floor]]*. השיר יצא כסיגנל הרביעי והאחרון מהאלבום ב-31 באוקטובר 2006, על ידי חברת התקליטים של האחים וורנר.

השיר הגיע למקום הראשון במצעד הדאנס הבריטי.

## רקע וכתיבה
השיר נכתב על ידי מדונה עצמה, סטיוארט פרייס וג'ו הנרי. השיר במקור היה אמור לצאת כסינגל השלישי מהאלבום אך מסיבות לא ידועות הוא יצא כסינגל הרביעי כאשר השיר "Get Together" יצא במקומו.

השיר הוא שיר אשר מושפע ממוזיקת טכנו בו מדונה שרה בסולם נמוך. השיר בין היתר מושפע גם מלהקת פט שופ בויז. מבחינה לירית השיר מדבר על הרצון להמשיך הלאה לחיפוש אחר מערכת יחסים חדשים תוך כדי ראייה אופטימית של הדברים והעצמה עצמית.

## ביקורת והצלחה
מבקרים החמיאו לשיר ולמילים שלו. הם השוו אותו למוזיקה של שנות ה-80 וכינו אותו כ-"המנון מועדונים". השיר זכה להצלחה באירופה כאשר הגיע למקום ה-19 במצעד האירופאי הכללי, בין היתר הגיע למקום ה-9 בבריטניה.

בארצות הברית השיר לא זכה להצלחה כאשר לא הצליח להיכנס למצעד הרשמי אך כן הגיע למקום הראשון במצעד שירי הדאנס ולימים הפך לאחד מהשירים הפופולארים ביותר במצעד זה בעשור הראשון של המאה ה-21.

## וידאו קליפ
הקליפ לשיר בוים על ידי יונס אוקרלונד צולם בטוקיו שביפן בה הופיעה מדונה באותה תקופה במסגרת סיבוב ההופעות שלה לקידום האלבום Confessions on a Dance Floor. בקליפ נראים אנשים אשר מבצעים פעלולי רחוב בדומה להופעה שלה עם השיר בסיבוב ההופעות בו נראים אנשים מבצעים פעלולים בקפיצות על גבי מתקני ברזל.

השיר בנוסף שימש גם עבור הסרט "השטן לובשת פראדה" ובעונה השנייה של הטלנובלה "אני בטי המכוערת".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי ג'ו הנרי
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:וידאו קליפים שבוימו על ידי יונס אוקרלונד
קטגוריה:שירים על ריקודים
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בהונגריה
קטגוריה:סינגלים בהוצאת וורנר רקורדס
הסופר קאפ האיטלקי 2008

**הסופר קאפ האיטלקי 2008** היה המהדורה ה-21 של הסופר קאפ האיטלקי. הוא נערך ב-24 באוגוסט 2008, בסן סירו, שבמילאנו, איטליה. המשחק שוחק בין אלופת הסרייה א' לעונת 2007/08, אינטר מילאנו, לבין מחזיקת הגביע האיטלקי של אותה העונה, רומא. אינטר ניצחה במשחק בפנדלים 6-5 לאחר תיקו 2-2 בתום דקות ההארכה.

## סיכום המשחק

### הרכבי הקבוצות

## ראו גם
* עונת 2008/2009 בסרייה א'

## קישורים חיצוניים

2008
קטגוריה:תחרויות כדורגל ב-2008
קטגוריה:אינטר מילאנו
סופר קאפ 2008
קטגוריה:מילאנו: תחרויות כדורגל
קטגוריה:2008 באירופה
כד (הדוויג גרוסמן)

**כד** היא יצירה שנוצרה על ידי האמנית הישראלית הדוויג גרוסמן להמן בשנת 1943.
## תיאור
הכד שיצרה הדוויג גרומן להמן, נוצר בתקופה בה פעלה בירושלים. הוא נוצר בטכניקה של בניית-יד בעזרת חוליות, במקום בשימוש באובניים. גרוסמן להמן עיצבה את הכד בגובה של 44 ס"מ. הוא בעל צוואר ארוך, המעוטר בשלוש טבעות רוחב. בעוד חציו התחתון של הכד מעוטר בדגם של פסים החרוצים בגוף הכד, חציו העליון מעוטר בצבע אנגוב כהה. 

גרוסמן להמן השתמשה באותה עת בחומר מקומי, בעיקר מאזור מוצא. הייתה זו החלטה ששלבה ממד פרקטי עם אידאולוגיה אמנותית שביקשה לתאר את החומריות הארץ-ישראלית ואת נופה. צורת הכד, ובעיקר צורת ידיות האחיזה, המזכירה ידיות כדים למים מטיפוס "הידרייה" (Hydria), מעידים על השפעה ארכאולוגית על יצירתה של האמנית. למרות זאת ולמרות פרטי העיטור הרבים, גרוסמן להמן בחרה להימנע משימוש בדימויים פיגורטיביים, בהשפעת המודרניזם האירופי. 

הכד, הנמצא באוסף מוזיאון ארץ ישראל, הוצג בתערוכות "דרך בחומר - 5 עשורים לקרמיקה בישראל" (1998) ו-"דורות: הדויג גרוסמן / אמנון ישראלי" (2014), שהתקיימו בבית אהרון כהנא.

קטגוריה:קרמיקה ישראלית
קטגוריה:יצירות משנת 1943
קטגוריה:פסלים (יצירות)
קטגוריה:פיסול ישראלי
קטגוריה:מוזיאון ארץ ישראל
קטגוריה:כדים
1913 במוזיקה

## אירועים
* 31 במרץ – Skandalkonzert, קונצרט באולם מוזיקפראיין בווינה בניצוחו של ארנולד שנברג על יצירות פרי עטו ומאת תלמידיו אלבן ברג ואנטון וברן, מעורר התכתשויות והופסק.
* 1 באפריל – בכורה עולמית בעיר ניס לאופרה "החיים הקצרים" מאת מנואל דה פאיה.
* 29 במאי – הבלט פולחן האביב מאת איגור סטרווינסקי, בניצוחו של פייר מונטה ועם כוריאוגרפיה של ואצלב ניז'ינסקי, הוצג לראשונה על ידי סרגיי דיאגילב עם להקת המחול בלט רוס בתיאטרון שאנז אליזה בפריז. המודרניזם שלו מעורר מהומות שהפכו את ההופעה לידועה לשמצה בהיסטוריה של המוזיקה. בקהל נכחו גבריאלה ד'אנונציו, קוקו שאנל, מרסל דושאן, הארי קסלר ומוריס ראוול.
* 5 בספטמבר – הופעתו של סרגיי פרוקופייב בביצוע הגרסה הראשונה של הקונצ'רטו מס' 2 לפסנתר ולתזמורת בפבלובסק שבסנקט פטרבורג, נתקלת בשריקות ויללות בוז.
* 10 בספטמבר – הופעת בכורה לפואמה הסימפונית "Luonnotar" מאת ז'אן סיבליוס בפסטיבל Three Choirs Festival בקתדרלת גלוסטר שבאנגליה.
* המונח "ג'אז" מופיע לראשונה בדפוס בבולטין של סן פרנסיסקו.
* לואי ארמסטרונג מתחיל לנגן בקורנית (כלי נגינה)
* לילי בולאנז'ה הייתה האישה הראשונה שזכתה בפרס רומא על הלחנת הקנטטה "פאוסט והלנה".

שמאל

## מוזיקה פופולרית
* "Abie Sings An Irish Song" מילים ולחן מאת אירווינג ברלין
* "Danny Boy" מילים פרדריק ות'רלי, לחן עממי
* "El Cóndor Pasa" מאת דניאל אלומיה רובלס
* "The Sunshine of Your Smile" מילים לאונרד קוק, לחן ליליאן ריי

## מוזיקה קלאסית
* קלוד דביסי – "La boîte à joujoux" (בלט) "Trois poèmes de Stéphane Mallarmé"
* גוסטב הולסט – "סוויטת סנט פול"
* סרגיי רחמנינוב – "הפעמונים"
* מוריס ראוול – "Trois Poèmes de Stéphane Mallarmé"
* ארנולד שנברג – "שירי גורה"
* איגור סטרווינסקי – "פולחן האביב"
* רייף וון ויליאמס – "סימפוניית לונדון" (סימפוניה מס' 2)
* לואי ויירן – מיסה בס, אופוס 30
* אנטון וברן
* * 6 באגאטלה לרביעיית מיתרים, אופוס 9
* * 5 קטעים לתזמורת
* * 3 פרקים לרביעיית מיתרים ומצו-סופרן

## אופרה
* מנואל דה פאיה – "החיים הקצרים"
* גבריאל פורה – "פנלופה"
* ז'יל מאסנה – "Panurge"
* איטלו מונטמצי – "אהבת שלושת המלכים"
* מודסט מוסורגסקי – "יריד סורוצ'ינצי" (לא הושלם)

## נולדו
* 25 בינואר – ויטולד לוטוסלבסקי, מלחין (נפטר ב-1994)
* 2 במרץ – סלדוניו רומרו, גיטריסט, מלחין ומשורר (נפטר ב-1996)
* 13 במרץ – סרגיי מיכאלקוב, משורר רוסי (נפטר ב-2009)
* 30 במרץ – פרנקי ליין, זמר (נפטר ב-2007)
* 1 במאי – וולטר זוסקינד, מנצח צ'כי (נפטר ב-1980)
* 16 במאי – וודי הרמן, מוזיקאי ג'אז ומוביל הרכב אמריקאי (נפטר ב-1987)
* 21 במאי – ג'ינה בכאואר, פסנתרנית (נפטרה ב-1976)
* 18 במאי – שארל טרנה, זמר, שחקן ופזמונאי צרפתי (נפטר ב-2001)
* 10 ביוני – טיחון חרניקוב, מלחין רוסי (נפטר ב-2007)
* 19 באוקטובר – ויניסיוס דה מוראיס, משורר ברזילאי (נפטר ב-1980)
* 24 באוקטובר – טיטו גובי, זמר בריטון איטלקי (נפטר ב-1984)
* 22 בנובמבר – בנג'מין בריטן, מלחין (נפטר ב-1976)

## נפטרו
* 26 בפברואר – פליקס דרסק, מלחין (נולד ב-1835)
* 7 באוגוסט – דויד פופר, צ'לן ומלחין (נולד ב-1843)
* 22 בספטמבר – אליקום צונזר, משורר וכותב שירים (נולד ב-1835)

## קישורים חיצוניים

## הערות שוליים

קטגוריה:שנות ה-1910 במוזיקה
מוזיקה
Hey You (שיר של מדונה)

**Hey You** (בעברית: **היי את**) הוא סינגל שהוקלט על ידי הזמרת-יוצרת האמריקאית מדונה. השיר יצא לאור ב-24 במאי 2007, על ידי חברת התקליטים האחים וורנר. שיר זה הוא הראשון שנכתב על ידי מדונה לבדה, מאז "Gambler".

השיר הגיע למקום התשיעי במצעד שבצ'כיה, וה-57 במצעד שבקנדה.

## רקע וכתיבה
השיר נכתב והופק על ידי מדונה ופארל ויליאמס. השיר הוא שיר בסגנון הפופ, אשר מאפיין שירים נוספים של מדונה. במצעד הסינגלים הבריטי הצליח השיר להגיע אל המקום ה-187, מה שהופך אותו לאחד מהשירים הכושלים ביותר של מדונה במצעד.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של מדונה ב-4 במאי 2018. בתחילת הקליפ ניתן לראות דגלים של מדינות שונות כדוגמת דגל קנדה, דגל הרפובליקה העממית של סין וכדומה. בהמשך ניתן לראות קטעים שונים מסיטואציות שונות.

עם השיר הופיעה מדונה במסגרת "Live Earth" שהתקיים בשנת 2007.

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים שהופקו על ידי פארל ויליאמס
קטגוריה:בלדות משנות ה-2000
קטגוריה:בלדות פופ
קטגוריה:סינגלים בהוצאת וורנר רקורדס
I'll Remember

"**I'll Remember**" (בעברית: "**אֲנִי אֶזְכֹּר**") הוא סינגל שהוקלט על ידי הזמרת-יוצרת האמריקאית מדונה, מתוך פסקול הסרט, *[[With Honors (פסקול)|With Honors]]*. השיר יצא לאור ב-8 במרץ 1994, כסינגל המוביל והיחיד מתוך הפסקול, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השני במצעד הבילבורד הוט 100 ושהה בו ארבעה שבועות רצופים, והשביעי במצעד הסינגלים הבריטי.

## רקע וכתיבה
השיר נכתב על ידי מדונה, פטריק לאונרד וריצ'רד פייג' והופק על ידי מדונה ולאונרד. השיר הוא שיר פופ. בנוסף לכך, קיבל השיר על ידי איגוד תעשיית ההקלטות האמריקאי (RIAA) את תואר הזהב, על מכירות של למעלה מ-500,000 עותקים במדינה.

בארצות הברית הצליח השיר להתברג במקום ה-11 ברשימת שירי השנה של מצעד השירים העכשוויים למבוגרים.

## וידאו קליפ
הווידאו קליפ הנלווה שיצא עבור השיר הועלה לערוץ היוטיוב של מדונה ב-18 באפריל 2018. הקליפ בוים על ידי אלק קשישיאן. לאורכו של הקליפ ניתן לראות קטעים אשר נלקחו מן הסרט "With Honors", ואת מדונה שרה את השיר.

נכון למאי 2020, מונה הצפיות של הקליפ עומד על למעלה מ-1.5 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1993
קטגוריה:סינגלים מ-1994
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שנכתבו על ידי ריצ'רד פייג'
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:וידאו קליפים שבוימו על ידי אלק קשישיאן
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
הקשחה (אבטחת מידע)

**הקשחה** (באנגלית: **Hardening**) בתכנות היא תהליך של אבטחת המערכת, על ידי הקטנת שטח הפגיעות של מערכת ממוחשבת, חומרה, תשתית או אפליקציה כלשהי.

ככל שהמערכת גדלה ומבצעת פעולות רבות יותר, כך גדל הסיכוי שיימצאו בה חורי אבטחה ופגיעויות. לכן נרצה להקטין את מספר התוכנות הרצות על מערכת מסוימת, בכדי לשפר את אבטחתה. **הקשחה** לרוב כוללת הסרה של תוכנה מיותרת, שינוי סיסמאות ברירת מחדל, הסרת הרשאות ממשתמשים, התחברויות מקודדות (login) והסרה של שירותים מיותרים.

ישנן מספר שיטות להקשחת מערכות "יוניקס" ו"לינוקס". שיטות אלה כוללות בין השאר התקנת טלאים – דוגמת מגן אקס (Exec shield) או פקס (Pax) – על הליבה, סגירת חיבורי רשת, הקמת מערכות זיהוי\התראה לפריצות, שימוש בחומות אש ושימוש במערכות למניעת פריצות. בנוסף, קיימים וכלים רבים (כמו פקודות ותוכנות שונות) להקשחה – כגון ליניס (Lynis), בסטיל לינוקס (Bastille Lynux) JASS או מקשיח Apache/PHP – עבור מערכות סולריס (Solaris) אשר יכולים לנטרל אפשרויות תוכנה מיותרות בתיקיות קונפיגורציה, ולבצע מספר מהלכים הגנתיים נוספים.
## הקשחה בינארית
הקשחה בינארית היא שיטת אבטחת תוכנה בה קבצים בינאריים נבחנים ונערכים על מנת להגן מפני שיטות פגיעה שכיחות. הקשחה בינארית היא שיטה נפרדתממהדרים וכוללת את כל סט התוכנות. לדוגמה, שיטת הקשחה בינארית אחת היא גילוי של גלישת חוצצים (buffer overflow) והחלפת המקטע בשורות תכנות בטוחות יותר. היתרון בתמרון קוד בינארי הוא שאפשר לתקן חולשות בתוכנות ישנות (legacy) בצורה אוטומטית, וללא הצורך בקוד מקור שעשוי שלא להיות זמין או אחרי תהליך ערפול. יתרון נוסף באותה השיטה הוא היכולת להיות מיושמת על קוד בינארי ממהדרים שונים, כולל כאלה שפחות מאובטחים.

לעיתים קרובות הקשחה בינארית כוללת התאמות לא דטרמינסטיות של בקרות זרימה וכתובות של הוראות בצורה שתמנע שימוש חוזר של שורות קוד לצורך תקיפת המערכת.

### שיטות הקשחה נפוצות
* הגנה מפני גלישת חוצצים (buffer overflow)
* הגנה מפני גלישת מחסנית (stack overflow)
* רנדומיזציה של מרחב הכתובות
* פיזור אקראי של כתובות להוראות עם כתובות קבועות (פיזור אקראי ליחידות קוד בסיסיות)
* מיסוך פוינטרים (הגנה מפני הזרקת שורות קוד)
* בקרת זרימה אקראית (להגנה מפני הטיה של זרימת השליטה)

## דוגמאות נוספות
* מחיקת תוכנות ומאפיינים שאינם בשימוש
* עדכון שוטף של טלאים
* התקנת חומת אש
* סגירת חיבורי רשת מיותרים
* מניעת שיתוף קבצים בין תוכנות מסוימות
* שימוש באנטי־וירוס ותוכנות להגנה מפני רוגלות
* שימוש בקונטיינרים או מכונות וירטואליות
* יצירת סיסמאות חזקות ומדיניות של קביעת סיסמאות חזקות
* ביצוע גיבויים לעיתים תכופות
* נטרול עוגיות (cookies)
* הפרדה בין נתונים לתוכנות
* לוגיקה חזקה לבקרת גישה
* יומני אבטחה (logs)
* התאמה של הגדרות ברירת מחדל, בייחוד סיסמאות

## קישורים חיצוניים

*הקשחת מערכות (באנגלית)
*"הקשחת נכסי המחשוב שלך" ב-globalsecurity.org (באנגלית)
*"המלצות ליישום – הקשחת מערכות מחשוב" ב-cyber.gov.il (באנגלית)

קטגוריה:ערכים שבהם תבנית בריטניקה אינה מתאימה
קטגוריה:אבטחת מידע
שנה גלקטית

[ממוזער|שמאל|300px|מסלול [השמש (מסומן בעיגול צהוב) סביב מרכז גלקסיית שביל החלב.]]

**שנה גלקטית** (נקראת גם **שנה קוסמית**) היא פרק הזמן הדרוש להקפה אחת של השמש סביב מרכז הגלקסיה של שביל החלב, כאשר אותו פרק זמן מוערך בין 225 מיליון שנה ל-250 מיליון שנה ומהירות התנועה היא 828,000 קמ"ש (230,000 מטר לשנייה). הגדרה של תקופת זמן זו מהווה דרך יותר נוחה לחישובים של פרקי זמן ארוכים.

## אירועים קוסמולוגיים וגאולוגיים במונחים של שנה גלקטית

## ראו גם
* לפני זמננו
* העתיד הרחוק

## קישורים חיצוניים
* פוסט בדף הפייסבוק של "מדע גדול, בקטנה", 20 בנובמבר 2016.

## הערות שוליים

קטגוריה:יחידות זמן
קטגוריה:שביל החלב
Bye Bye Baby (שיר של מדונה)

"**Bye Bye Baby**" (בעברית: "**בַּי בַּי מֹתֶק**") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, *[[Erotica]]*. השיר יצא לאור ב-15 בנובמבר 1993, כסינגל השישי והאחרון מתוך האלבום, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השביעי במצעד שבאיטליה, וה-15 במצעד המוזיקה האוסטרלי.

## רקע וכתיבה
השיר נכתב על ידי מדונה, שפ פטיבון ואנתוני שימקין והופק על ידי מדונה ופטיבון. השיר הוא שיר בסגנון ההיפ הופ, המשלב גם את סגנון הדאנס. השיר מדבר על הרגשות של מדונה ועל המחשבות שלה בנושא הסאדו-מזוכיזם, שמדבר על מגוון של פרקטיקות, אירוטיות בסגנון חיים בעלי מרכיב מרכזי של שליטה.

סטיבן הולדן מניו יורק טיימס, טען כי מדובר בשיר "ערמומי", תוך שתיאר אותו כשיר "נועז, אמיץ ונמרץ".

## הופעה
עם השיר הופיעה מדונה לראשונה ב-2 באוקטובר 1993, בטקס פרסי הווידאו קליפים של MTV. בין היתר, הופיעה עם השיר לאורך כל סיבוב ההופעות הרביעי שלה, "The Girlie Show World Tour". בהופעות, הייתה לבושה כאדון ויקטוריאני בתלבושת גברית, כולל כובע ומעיל פרווה.

ישנה הופעה של מדונה עם השיר אשר נכללה באלבום הווידאו, *[[The Girlie Show: Live Down Under]]*.

## מיקומי שיא

## קישורים חיצוניים

## הערות שוליים

קטגוריה:שירי 1992
קטגוריה:שירי מדונה
קטגוריה:אל אל קול ג'יי
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:שירים על מיניות
קטגוריה:שירים על BDSM
קטגוריה:שירי היפ הופ אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
מכנסיים מתרחבים

ממוזער|מכנסי פעמון
**מכנסיים מתרחבים** (מכונים גם **מכנסי פדלפון** ו**מכנסי פעמון**) הם סוג של מכנסיים המתרחבים מהברכיים כלפי מטה, ויוצרים בכך אשליה של צורה דמוית פעמון על הרגל.

מכנסיים מתרחבים הומצאו במקור עבור חיל הים על מנת שמלחים יוכלו ללבוש בקלות רבה יותר את מכנסיהם מאשר מכנסיים רגילים.

מכנסיים מתרחבים היו פופולריים במיוחד מתחילת שנות ה-60 של המאה ה-20 ועד תחילת שנות ה-80 של המאה ה-20 ונחשבו באותה העת לסמל אופנה המזוהה עם התנועה ההיפית. גם בשנים מאוחרות יותר ואף בעשור השני של המאה ה-21, חזרו המכנסיים המתרחבים מדי פעם לאופנה.

## קישורים חיצוניים

## הערות שוליים

קטגוריה:שנות ה-1960
קטגוריה:שנות ה-1970
קטגוריה:מכנסיים
קטגוריה:אופנה במדינות המערב במאה ה-20
Bad Girl

"**Bad Girl**" (בעברית: "**יַלְדָּה רָעָה**") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, *[[Erotica]]*. השיר יצא לאור ב-2 בפברואר 1993, כסינגל השלישי מתוך האלבום על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום העשירי במצעד הסינגלים הבריטי, וה-36 במצעד הבילבורד הוט 100.

## רקע וכתיבה
השיר נכתב על ידי מדונה, שפ פטיבון ואנתוני שימקין והופק על ידי מדונה ופיטבון. "Bad Girl" הוא שיר בסגנון הפופ, המשלב בתוכו את סגנון ה-R&B העכשווי. את הווידאו קליפ הרשמי השיר ביים דייוויד פינצ'ר, שביים עבורה גם את הקליפים של להיטיה "Express Yourself", "Oh Father" ו-"Vogue".

עם השיר הופיעה מדונה לראשונה בתוכנית הטלוויזיה האמריקאית "סאטרדיי נייט לייב", בינואר 1993.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של מדונה ב-26 באוקטובר 2009. הקליפ בוים על ידי דייוויד פינצ'ר. לאורכו של הקליפ ניתן לראות את מדונה מעשנת ומבצעת פעולות מיניות שונות, בדומה לקונספט של האלבום בו השיר נכלל.

נכון למאי 2020, מונה הצפיות של הקליפ עומד על למעלה מ-4.2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים שבוימו על ידי דייוויד פינצ'ר
קטגוריה:שירים על אלכוהול
קטגוריה:שירים על מיניות
קטגוריה:שירים על מין מזדמן
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:מלאכים באמנות
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
קינדייה

**קינדייה** (בצרפתית: **Kindia**) היא העיר הרביעית בגודלה בגינאה. העיר משמשת גם כבירת המחוז קינדייה  שבגינאה. העיר נוסדה ב-1904 כנקודת מפגש על מסילת הרכבת בין קונאקרי לקאנקאן.

## גאוגרפיה
קינדייה ממוקמת כ-112 ק"מ מבירת המדינה קונאקרי.

## תנועה ותחבורה
העיר ממוקמת ליד הכבישים הלאומיים N1 ו-N24.

## אקלים
הטמפרטורה הממוצעת היא 24 מעלות צלזיוס. החודש החם ביותר בשנה הוא מרץ (29 מעלות צלזיוס). החודש הקר ביותר בשנה הוא יולי (18 מעלות צלזיוס). כמות המשקעים הממוצעת היא 2,002 מילימטרים בשנה. חודש ספטמבר הוא החודש הגשום ביותר (531 מ"מ גשם), וחודש ינואר הוא החודש היבש ביותר (1 מ"מ גשם).

## מוסדות בעיר
בעיר יש תחנת דלק, סניף דואר, 2 בתי קולנוע, ומספר רב של מסגדים, כנסיות, סניפי בנק, מרכזי קניות, בתי מלון, ברים ומסעדות.

## כלכלה וחקלאות
אחד מהענפים הכלכליים והחשובים בעיר הוא גידול הדרים, אננסים, שמן דקלים, אורז, בננות, אגוזים ובעלי חיים.

## תיירות
האטרקציות המקומיות והמרכזיות בעיר הן הר גנגאן (Mount Gangan) ומפלי מריאה (Mariée Falls).

## אוכלוסייה
על פי מפקד האוכלוסין ב-2014, חיים בעיר 138,695 איש. העיר משמשת גם כבית המסורתי של הקבוצות האתניות סוסו  ומנדינקה. כ-9,000 אנשים שנולדו בסיירה לאון מתגוררים בעיר, רבים מהם קיבלו אזרחות גינאית. שפת הסוסו  היא השפה המדוברת ביותר בקינדייה והיא מובנת על ידי רוב האוכלוסייה.

## קישורים חיצוניים

* 

* 
* 
* 


## הערות שוליים

קטגוריה:גינאה: ערים
ג'יאני גיגו

**ג'יאני ביסמרק גיגו מרטינס** (בספרדית: **Gianni Bismark Guigou Martínez**; נולד ב-22 בפברואר 1975) הוא כדורגלן עבר אורוגוואי ששיחק בעמדת הקשר ההגנתי. גיגו מחזיק גם באזרחות איטלקית.

## קריירה

גיגו החל את הקריירה שלו בנסיונל, שם שיחק בין השנים 1994 ל-2000, ובה הצליח לזכות בשתי אליפויות הליגה. בשנת 2000, הוא עזב את נסיונל עבור מועדון הכדורגל רומא מהסרייה א' עבור 5.8 מיליון דולר. במדי הקבוצה הצליח לזכות באליפות הליגה כבר בעונתו הראשונה. גיגו יצא להשאלה לעונה בסיינה בקיץ 2003 ובתום העונה נמכר מרומא לפיורנטינה. ביוני 2016, הוא הצטרף לקבוצת הסרייה ב', טרוויזו. לאחר שמועדון הכדורגל חדל לפעול בשנת 2009, הוא שוחרר בחינם וחזר לשחק בקבוצתו הראשונה באורוגוואי, נסיונל.

גיגו רשם 41 הופעות עבור המדים הלאומיים של נבחרת אורוגוואי, ואף נכלל בסגל הנבחרת למונדיאל 2002.

## תארים
### קבוצתיים
;נסיונל
* ליגת העל האורוגוואית (2): 1998, 2000
;רומא
* סרייה א' (1): 2000/01
* הסופר קאפ האיטלקי (1): 2001

### בינלאומיים
;אורוגוואי
* סגנות קופה אמריקה (1): 1999

## קישורים חיצוניים

קטגוריה:קשרי כדורגל אורוגוואים
קטגוריה:כדורגלני נבחרת אורוגוואי
קטגוריה:כדורגלנים אורוגוואים
קטגוריה:כדורגלני רומא
קטגוריה:כדורגלני פיורנטינה
קטגוריה:איטלקים שנולדו ב-1975
PfSense

**פי אף סנס** (באנגלית: **pfSense**) היא הפצה חינמית, קניינית מוגנת בזכויות יוצרים המכילה תוכנת הגנה מובנית ובנויה על מערכת הפעלה מסוג FreeBSD המבוססת על קוד פתוח ומיועדת לשימוש כנתב וחומת אש אפליקטיבית.

למרות שניתן לנהל את הגדרות ההפצה והאפליקציה דרך ממשק הפקודה, היא מיועדת לניהול באמצעות ממשק הווב האינטרנטי שם קיימים כל הכלים לניהול חומת האש.

פיתוח pfSense החל בשנת 2004 כחלק מפרויקט m0n0wall, ההפצה פותחה על ידי כריס ביוקלר (Chris Buechler) וסקוט אולריך (Scott Ullrich) ושמה נגזר מחומת האש PF.

כיום הפצה זו שייכת לחברת Electric Sheep Fencing, LLC והיא מותג השייך לחברה אשר מופץ בקוד פתוח תחת רישיון Apache 2.0.

ניתן להתקין את ההפצה על מחשבים חזקים וחלשים כאחד וכמו כן ניתן להתקינה גם על אמצעי אחסון נשלף או לרכוש מכשיר מבית חברת Netgate (או בשמה המסחרי המלא: Rubicon Communications, LLC - החברה אשר ממנת, תומכת ומארחת את הפרויקט) אשר מכיל את pfSense כברירת מחדל ואף מאפשר ניהול רכיבי כרטיסי רשת מובנים באופן שונה מההפצה החינמית.

חברת Netgate היא החברה היחידה לה מותר להשתמש בלוגו ובסימנים הרשומים של pfSense.

## דרישות מינימום
* מעבד במהירות של 500 מגה הרץ.
* 512 מגה בייט זיכרון גישה אקראית (RAM).

## ראו גם
* חומת אש
* לינוקס
* IPFire
*FreeBSD

## קישורים חיצוניים

* 

* מדריך התקנה באתר Freesoftwaremagazine 
* אתר היבואן הרשמי  
* אתר החברה שעומדת מאחורי ההפצה Netgae 

## הערות שוליים

קטגוריה:תוכנה חופשית
פסטיבל הסרטים איידלווילד

**פסטיבל הסרטים איידלווילד** (באנגלית: **Idyllwild International Festival of Cinema** – **IIFC**) הוא פסטיבל סרטים עצמאי שנערך מאז 2009 באיילדווילד, קליפורניה. הפסטיבל מנוהל על ידי מייסדו, הבמאי סטיבן סאבג'.

חבר השופטים המורחב כולל את: המועמדת לאוסקר וגלובוס הזהב אן ארצ'ר ("משחקים פטריוטיים", "חיזור גורלי"), זוכה פרס אמי כריסטוף סיינט ג'ון ("צעירים חסרי מנוח", "המופע של סטיב הארווי"), הקולנוען חואן רואיז אנצ'יה ("גלאנגרי, גלן רוס", "בטווח קרוב"). איירין בדארד ("לונגמייר", קולה של גיבורת "פוקהונטס"), וולפגאנג בודיסון ("בחורים טובים", "CSI") ועוד.

ב-2019 הפסטיבל התקיים בתאריכים 5 עד ל-10 במרץ.

## קישורים חיצוניים
* 
* 

## הערות שוליים

קטגוריה:ארצות הברית: פסטיבלי קולנוע
קטגוריה:קליפורניה: תרבות
Hack and slash

**Hack and Slash** (בתעתיק עברי: "האק אנד סלאש", בתרגום חופשי "הכה ושסף") הוא סגנון משחקיות במשחקי וידאו ששם דגש על קרבות מטווח קרוב וכולל בדרך כלל שימוש בכלי נשק עם להבים כגון חרבות, גרזנים וסכינים. זהו תת-ז'אנר של משחקי המכות.

## משחקיות
במשחקי Hack and Slash השחקן שולט בדרך כלל בדמות אשר חמושה לרוב במגוון כלי נשק עם להבים והוא צריך להשתמש בהם על מנת להילחם בהמוני אויבים בהם הוא נתקל בדרכו לאורך השלבים השונים של המשחק. המשחקים בז'אנר לעיתים רבות מהירים יחסית ומחייבים את השחקן לבצע תנועות והתקפות מדויקות על מנת להביס את האויבים ביעילות.

## דוגמאות
משחקי הפעולה בולטים משנות השמונים בז'אנר כוללים בין היתר את המשחק "The Legend of Kage" שיצא לשווקים ב-1985, את סדרת משחקי "Shinobi" אשר המשחק הראשון בהם יצא ב-1987, ואת סדרת משחקי גולדן אקס אשר המשחק הראשון בהם יצא ב-1989, את סדרת משחקי "Ninja Gaiden" אשר המשחק הראשון בהם יצא ב-1988, ואת המשחק "Strider" קאפקום שיצא ב-1989.

משחקי הפעולה בולטים משנות התשעים בז'אנר כוללים בין היתר את המשחק "Danan: The Jungle Fighter" של סגה מאסטר סיסטם שיצא ב-1990, את המשחק "Saint Sword" שיצא ב-1991, ואת המשחק "First Samurai" שיצא ב-1991.

בשנות ה-2000, סדרת משחקי הווידאו "Assassin's Creed" משתמשת במערכת "הכה ושסף" במשחקיות הלחימה שלה.

בשנת 2023 יצא משחק "Atlas Fallen".

## ראו גם
* ערכים על משחקי Hack and slash
* משחק מכות

## קישורים חיצוניים

קטגוריה:סוגות משחקי וידאו
*
קטגוריה:משחקי וידאו: מונחים
יון לונדוויק

**יון לונדוויק** (בשוודית: **John Lundvik**, נולד ב-27 בינואר 1983) הוא זמר, מלחין, פזמונאי וספורטאי שוודי ממוצא בריטי. היה חבר במועדון הספורט "IFK Växjö" השוודי. כתב והלחין שירים עבור סרט החתונה של ויקטוריה, נסיכת שוודיה ודניאל, דוכס וסטריטלנד.

בשנת 2018, השתתף בתחרות מלודיפסטיבלן וזכה במקום השלישי בתחרות. בשנת 2019, השתתף שוב, העפיל לגמר וזכה. הוא ייצג את שוודיה באירוויזיון 2019 עם השיר "Too Late For Love", אותו כתב והלחין.

## ילדותו
לונדוויק נולד בלונדון, ואומץ על ידי זוג ממוצא שוודי שחיו באנגליה, בעודו בן שבוע בלבד. הוא התגורר בלונדון עד גיל שש. כשמשפחתו המאמצת חזרה לשוודיה, היא התיישבה בעיר וקשה. לונדוויק מעולם לא פגש את הוריו הביולוגיים.

## קריירה מוזיקלית
לונדוויק החל את הקריירה המוזיקלית שלו בשנת 2010, כאשר הלחין את השיר "When You Tell the World You're Mine" לסרט החתונה של ויקטוריה, נסיכת הכתר של שוודיה ודניאל, דוכס וסטריטלנד. הוא המשיך להלחין למוזיקאים כמו אנטון אוולד, אייזיק אליוט וסאנה נילסן, וגם הלחין עבור הסרט השוודי "Easy Money" וסדרת הטלוויזיה "אימפריה".

בשנת 2016, השתתף במופע השוודי "Allsång på Skansen" בו ביצע דואט עם הזמרת ליל לינדפורש. בשנת 2018, השתתף בתחרות מלודיפסטיבלן אשר בוחרת את הנציג השוודי לאירוויזיון, כתב את השיר "My Turn" אשר איתו זכה במקום השלישי בתחרות. בשנת 2019, נטל השתתף בתחרות ובה העפיל לגמר וזכה. ובכך זכה להיות נציג שוודיה באירוויזיון 2019 עם השיר "Too Late For Love".

במקביל הלחין את השיר "Bigger than Us" אשר ייצג את הממלכה המאוחדת באירוויזיון 2019.

בשנת 2020 הופיע בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל.

במרץ 2022 השתתף פעם נוספת בתחרות המוזיקה מלודיפסטיבלן עם השיר "Änglavakt", בניסיון לזכות ולייצג את שוודיה פעם נוספת באירוויזיון, אך הוא לא הצליח לסיים במקום הראשון. 

## קריירה ספורטיבית
בשנת 2005, השתתף באליפות שוודיה 2005 בריצת שליחים 4x100 כאשר היה במועדון הספורט IFK Växjö וזכה במדליית ארד.

### שיאים אישיים
* ריצת 60 מטר: 6.99 שניות (וקשה, פברואר 2002)
* ריצת 100 מטר: 10.84 שניות (קרלסקרונה, 12 ביוני 2006)
* ריצת 200 מטר: 22.42 שניות (ולינג', 17 באוגוסט 2003)

## קישורים חיצוניים

* 

* יון לונדוויק, באתר התאחדות האתלטיקה הבינלאומית

## הערות שוליים

קטגוריה:זמרי פופ שוודים
קטגוריה:משתתפי מלודיפסטיבלן 2018
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2022
קטגוריה:נציגי שוודיה באירוויזיון
קטגוריה:משתתפי אירוויזיון 2019
קטגוריה:אתלטים שוודים
קטגוריה:שוודים שנולדו ב-1983
שמואל רוסט

**שמואל רוסט** (נולד ב-1 בספטמבר 1943) הוא מתמטיקאי ישראלי ופרופסור אמריטוס למתמטיקה באוניברסיטת תל אביב.

## ביוגרפיה

רוסט נולד בכפר אז"ר לישראל רוסט, שהיה מנהל תעשייה, ולמרים, שהייתה מורה. רוסט למד בבית הספר הריאלי העברי בחיפה. בשנת 1961 התגייס לצה"ל ושירת תחילה ביחידה 8200 ולאחר מכן ביחידת המיפוי הצבאי.

רוסט נשוי בשנית, ואב לשישה ילדים. פרופסור סהרון רוסט הוא בנו.

### קריירה אקדמאית

תוך כדי שירותו הצבאי החל ללמוד משפטים באוניברסיטת תל אביב, אך לאחר שנה עבר ללימודי מתמטיקה וסיים תואר ראשון במתמטיקה בשנת 1965. בשנת 1971 סיים את הדוקטורט שלו, ללא תואר שני, באוניברסיטת נורת'ווסטרן, תחת הנחייתו של דניאל זלינסקי.

לאחר שסיים את לימודי הדוקטורט, החל ללמד בפקולטה למתמטיקה באוניברסיטת תל אביב, שם הוא מלמד עד היום, כיום כפרופסור אמריטוס. בתקופה זו גם לימד, לפרקים, באוניברסיטת לונדון, באוניברסיטת ציריך ובאוניברסיטת שיקגו. במסגרת עבודתו באוניברסיטת תל אביב הנחה 6 דוקטורנטים, בהם ליאו קורי ואלי אלחדף שהיה דקאן הפקולטה למתמטיקה בטכניון.

### עבודה מחקרית

תחום המחקר בו הוא מתמקד הוא הכללה גאומטרית של אלגברה ליניארית. פרסם כ-30 מאמרים.

## קישורים חיצוניים

* שמואל רוסט, באתר אוניברסיטת תל אביב.

קטגוריה:סגל אוניברסיטת תל אביב: מתמטיקה ומדעי המחשב
קטגוריה:בוגרי בית הספר הריאלי
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת נורת'ווסטרן
קטגוריה:מתמטיקאים ישראלים
קטגוריה:כפר אז"ר: אישים
קטגוריה:ישראלים שנולדו ב-1943
הבולים של קוטור

קוֹטוֹר היא עיר השוכנת לחופו של הים האדריאטי, כיום בשטחה של מונטנגרו, ומהווה את המרכז המנהלי של . במהלך מלחמת העולם השנייה, בין השנים 1943–1944, בתקופה בה קוטור הייתה בשליטת גרמניה הנאצית, היא הנפיקה בולי דואר מיוחדים לשימוש האוכלוסייה האזרחית בעיר.

שמאל|250px|ממוזער|אחד מבולי קוטור שהונפקו בינואר 1944
שמאל|250px|ממוזער|אחד מבולי קוטור שהונפקו ב-16 בספטמבר 1944
שמאל|250px|ממוזער|אחד מבולי קוטור שתוכננו להנפקה בשנת 1944

## הרקע להנפקת הבולים
ב-17 באפריל 1941, בעקבות כיבושה של יוגוסלביה, סופח מחוז קוטור על ידי איטליה הפשיסטית. צו מיוחד שפורסם על ידי המלך ויטוריו אמנואלה השלישי צירף את מחוז מפרץ קוטור אל אזור . במהלך תקופה זו שימשו הבולים הרגילים של איטליה את שירותי הדואר של קוטור.

בחודש ספטמבר 1943, בעקבות כניעת איטליה לכוחות בעלות הברית ויציאתה ממעגל הלוחמה, נכבש מחוז קוטור על ידי צבא גרמניה הנאצית ונשלט ישירות על ידי מושל גרמני. הממשל המקומי הקים שירות דואר אשר הנפיק בולי דואר מיוחדים לשימוש תושבי המחוז.

## הנפקת הבולים הראשונים
בינואר 1944 הונפקו הבולים הראשונים שנועדו לשימוש הדואר במחוז קוטור. מנהל הדואר הגרמני ניצל מלאי קיים של בולים איטלקיים מן הסדרה האימפריאלית שהודפסו בשנת 1939 והוסיף עליהם הדפס רכב בן ארבע שורות עם המילים "המנהל הצבאי הגרמני של קוטור" (Deutsche / Militar- / Verwaltung / Kotor). בנוסף הודפס על הבולים ערך נקוב חדש בלירטות.

ששת בולי הסדרה הונפקו בערכים הבאים:

הדפס הרכב בוצע בבית הדפוס הממשלתי בעיר צטיניה שבמונטנגרו. בס"ה הודפסו 5,000 סדרות מלאות של מן הבולים של קוטור.

### הנפקת דברי דואר
ב-13 במרץ 1944 הונפקו על ידי דואר קוטור שתי גלויות דואר עם הדפס רכב.

שתי הגלויות הונפקו בערכים הבאים:

## שינוי שמה של הטריטוריה
בחודש ספטמבר 1944 שינו השלטונות הגרמניים את שמה הרשמי של הטריטוריה, והעניקו לה את השם "**בּוֹקַה קוֹטוֹרְסְקַה**" (Boka Kotorska). בנוסף, הוחלף המטבע המקומי מן הלירטה האיטלקית אל הרייכסמרק הגרמני. במסגרת שינויים אלו הונפקה ב-16 בספטמבר 1944 סדרת בולים חדשה עם ערכים נקובים במטבע הגרמני.

הבולים החדשים התבססו על בולים יוגוסלביים משנת 1939 עליהם נוסף הדפס רכב עם שם הטריטוריה ועם הערך הנקוב החדש. ארבעה פסים שחורים בתחתית הבול הסתירו את הערך הנקוב המקורי של הבול.

ארבעת בולי הסדרה הונפקו בערכים הבאים:

גם הדפס הרכב הזה בוצע בבית הדפוס הממשלתי בעיר צטיניה שבמונטנגרו. בס"ה הודפסו 50,000 סדרות מלאות של מן הבולים של קוטור.

## הנפקת הבולים המיוחדים
במקביל לשימוש בבולים הזמניים עם הדפס הרכב תכננו השלטונות הגרמניים להנפיק סדרת בולים קבועים לשימוש מחוז קוטור. הבולים עוצבו והודפסו על ידי המדפיס הממשלתי בעיר וינה, והכילו איורים של אתרי מפתח במחוז קוטור ושל דמויות מקומיות בלבוש מסורתי. כל אחד מן הבולים הודפס במספר צבעים כחלק מתהליך הכנת הבולים, והתכנון היה להכניסם לשימוש לקראת סוף שנת 1944.

ששת בולי הסדרה תוכננו להיות מונפקים בערכים הבאים:

בחודש נובמבר 1944 שחרר צבא השחרור העממי של יוגוסלביה את חבל קוטור מידי גרמניה הנאצית, והמחוז חזר להיות חלק מיוגוסלביה. הבולים החדשים לא הונפקו מעולם, ותושבי קוטור חזרו להשתמש בבולי הדואר של יוגוסלביה.

## לקריאה נוספת

* Mackay Robin(Ed), **Kotor**, International Encyclopedia of Stamps, IPC, 1970, p. 1085


## קישורים חיצוניים
* הכיבוש הגרמני של קוטור ממלחמת העולם השנייה - בולי דואר (1944 - 1944)
* תשניות בבולי קוטור

## הערות שוליים

קוטור
קטגוריה:ישות מנפיקה
אריח עם דיוקנאות יהודים

"**אריח עם דמויות יהודים**" הוא הדפס של דיוקנאות יהודים על גבי אריח שיצר יעקב איזנברג.

## תיאור
אריח זה, שיצר יעקב איזנברג, מקים המחלקה לקרמיקה ב"בצלאל", הוא חלק מסדרה של אריחים ועליהם דיוקנאות של טיפוסים שונים ובהם דמות ערבי, דיוקן נערה, דיוקן של הרצל ועוד. באריח זה יצר האמן תיאור של שלוש דמויות יהודים. דמויות מסוג זה הופיעו ברישומים ובתחריטים שיצר איזנברג באותה תקופה. היו אלו עבודות שנמכרו כמזכרות לתיירים שביקשו תיאורים של דמויות מן המזרח. הדמויות מבוססות על רישומים והדפסים שיצר איזנברג והועברו אל אריחי קרמיקה, כנראה, בטכניקה של דקלקומניה (Decalcomania). 

בכתבה בעיתון "דואר היום" מתוארים דיוקנאות דומים של איזנברג המתוארים "[כ]מקוריים ביותר הם פרוטומיטי הפינם [הפנים] של ראשי־יהודים מזרחיים. ברק הזיגוג השחום עושה את הרושם באילו זהו העור של יהודי ארץ־ישראלי שחום מכוסה זעה של שמש ארצנו היוקדת".

## הערות שוליים

קטגוריה:קרמיקה ישראלית
קטגוריה:הדפס ישראלי
קטגוריה:יצירות שנות ה-1920
קטגוריה:בצלאל, בית מדרש לאמנות ולמלאכות-אמנות
רסלמניה 34

**רסלמניה 34** היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network. האירוע כלל את שלושת המותגים (Raw, סמאקדאון ו-205 לייב) ונערך ב-8 באפריל 2018, באצטדיון מרצדס-בנץ סופרדום שבניו אורלינס, לואיזיאנה. האירוע היה האירוע ה-34 בסדרת אירועי רסלמניה.

## הפקה
### רקע

רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". רסלמניה 34 היה האירוע השני שנערך במרצדס-בנץ סופרדום שבניו אורלינס, לואיזיאנה, אצטדיון שבעבר אירח את רסלמניה 30 ב-6 באפריל 2014. ב-30 באוקטובר 2017, חבילות טיולים לאירוע החלו להימכר; כרטיסים הוצעו למכירה ב-17 בנובמבר 2017, כשמחירו של כרטיס בודד נע בין 35 דולר ל-2500 דולר.

שלושת השירים הרשמיים של האירוע היו "Celebrate", "New Orleans" (שניהם בוצעו על ידי קיד רוק) ו-"Let the Good Times Roll" (שבוצע על ידי פרדי קינג).

מאז שנת 2014, ה-WWE ניסו לבסס את מעמדו של רומן ריינס כמתאבק הבכיר בארגון ו"הפנים של החברה", אך חלק משמעותי מהקהל סירב לקבל זאת. זה גרם לכך שקריאות בוז נקראו לעברו בכל אחד משלושת הקרבות שבהם לקח חלק, ברסלמניה 31, 32 ו-33; בכולם, הקרבות שלו היו הקרבות המרכזיים של רסלמניה. התפיסה, שלפיה רומן ריינס הוא ה"נבחר של החברה", הביאה למצב שבו הדעה הרווחת הייתה שריינס יצא כמנצח בקרב שלו ברסלמניה 34 ויהפוך לאלוף האוניברסלי; באותה נשימה, זה היה מצופה שגם אם הוא יעשה זאת, הוא יזכה לקריאות בוז מהקהל.

## תוצאות

### הטורניר להכתרת האלוף החדש ברסלמניה 34

## קישורים חיצוניים

* 
* 
* 
* 

## הערות שוליים

קטגוריה:אירועי שלם וצפה של ה-WWE בשנת 2018
קטגוריה:אירועי רסלמניה
קטגוריה:2018 בארצות הברית
נינגאווי

**נינגאווי** (שם מדעי: *Ningaui*) הוא סוג של טורף כיס זעיר דמוי חדף ממשפחת נמיות הכיס הכולל שלושה מינים החיים במדבריות של יבשת אוסטרליה. הנינגאווי הוא סוג חדש יחסית אשר המינים שבו התגלו רק בשנות ה-70 של המאה ה-20 או מאוחר יותר. הוא קרוי על שמו של יצור מיתי זעיר מהמיתולוגיה של הילידים האבוריג'ינים באוסטרליה. הנינגאווי וקרובו הפלניגל הם הסוגים הקטנים ביותר בקרב הכיסאים.

## מאפיינים
הנינגאווים הם בין המינים הקטנטנים ביותר בקרב חיות הכיס: אורך גופם 5–8 ס"מ, ומשקלם 5–13 גרם בלבד. יש להם מבנה גוף צר וגמיש המזכיר את החדף, ראש מחודד ומשולש המותאם לחיטוט בחריצים, בחול ובאדמה, שפם ארוך וזנב דקיק שאורכו כאורך הגוף. האוזניים הדקיקות ועגלגלות שלהם גדולות יחסית לממדי גופם, והם מתאפיינים בעיניים גדולות ובולטות ובאף זעיר. הגפיים שלהם זעירות, וכפות הרגליים האחוריות רחבות יחסית. לנינגאווי יש פרווה זיפית צפופה אשר צבעה נע בין אפור לצהבהב, וגחונו, גפיו וסנטרו בהירים יותר. מערכת השיניים שלו דומה לטורפים ולא למכרסמים.
## אקולוגיה
הנינגאווים הם יונקים מדבריים בעיקר, אך נראים גם בסוואנות צחיחות ובשטחי מרעה. הם פעילי לילה המבלים את היום במאורות, בגזעי עצים חלולים או בתוך שיחים קוצניים. בטמפרטורות קרות במיוחד או בתקופות של מחסור במזון, הנינגאווי נכנס למצב של נמנום ומטבוליזם מואט (Torpor) על מנת לחסוך באנרגיה. הנינגאווי הוא טורף קטן אשר ניזון מפרוקי-רגליים, חרקים וחסרי חוליות; שיטת ההריגה שלו היא נשיכות מהירות באזור הראש. 

לנקבות הנינגאווי יש 6–7 פטמות וכיס מדומה שהוא למעשה קפל עור גדול. לאחר תקופת הריון של 21 ימים, הנינגאווית ממליטה שגר של 5–6 וולדות אשר נגמלים לאחר 3 שבועות. הם מבלים כחודש וחצי בכיס של האם ולאחר מכן יוצאים ממנו והופכים לעצמאיים. תוחלת החיים של הסוג בטבע קצרה במיוחד ומעטים שורדים יותר משנה אחת. בשבייה, הנינגאווי עשוי לחיות עד כשנתיים וחצי.
## מינים
*נינגאווי פילברה (*Ningawi timealeyi*) - המין הקטן בסוג. אנדמי לאזור הפילבארה בצפון-מערב אוסטרליה.
*נינגאווי וונגאי (*Ningaui ridei*) - מצוי לאורך המדבריות של מרכז אוסטרליה.
*נינגאווי דרומי (*Ningawi yvonneae*) - המין האחרון שהתגלה. מצוי לאורך המדבריות והסוואנות של דרום אוסטרליה.

## קישורים חיצוניים

קטגוריה:בעלי חיים שתוארו ב-1975
קטגוריה:טקסונים שתוארו בידי מייק ארצ'ר
קטגוריה:נמיות כיס
ברבי – הבובה שכבשה את העולם

**ברבי – הבובה שכבשה את העולם** (באנגלית: **Tiny Shoulders: Rethinking Barbie**, "כתפיים זעירות: לחשוב מחדש על ברבי") הוא סרט תיעודי אמריקאי, שמתאר את יצירתה, השפעתה התרבותית והאבולוציה במהלך עשרות שנים של בובת הפלסטיק ברבי שמיוצרת על ידי חברת מאטל. הסרט בוים, נכתב והופק על ידי אנדראה בלוגרונד נווינס, יחד עם הפקתה של קריסטן קרוקר ריילי. חברת ההפקה של הסרט היא Rare Bird Films.

הקרנת הבכורה של הסרט הייתה בפסטיבל הסרטים טרייבקה ב-25 באפריל 2018, כאשר יומיים לאחר מכן, ב-27 באפריל, הסרט עלה לשירות הסטרימינג הולו. בישראל הסרט שודר לראשונה ב-4 במרץ 2019 בערוץ HOT8. אורך הסרט הוא כ-92 דקות.

## רקע
הסרט מתאר את המשבר בו נקלעו בשנים האחרונות בובת הפלסטיק ברבי וחברת מאטל שמייצרת אותה, לאחר שבמשך עשורים הבובה הייתה לאחד הסמלים האמריקאים הידועים והמצליחים בעולם. המשבר העיקרי הוא שהבובה ברבי, שהיא סמל מוגזם לאידיאל יופי בלתי סביר, כבר לא נרכשת על ידי ילדות במילניום החדש. הסרט מלווה גם את "פרויקט דון", פרויקט בו משנים את מידות הגוף של ברבי.

ברבי מתוארת בסרט כיצירה מורכבת, מצד אחד הכוונות מאחוריה היו טובות, אך מצד שני היא נהייתה בובה שמסמלת סמל קפיטליסטי שמעודד צריכה והפרעות אכילה וייצוג יופי ותרבות צר. בסרט מציגים אביזרים ובובות ברבי ידועות מכל השנים, והוא כולל ראיונות עם גלוריה סטיינם, רוקסן גיי, פגי אורנשטיין, מקורבים למאטל, היסטוריונים תרבותיים ואחרים.

## משתתפות מרכזיות
שלוש משתתפות מרכזיות שמתראיינות בסרט הן:
* **[[גלוריה סטיינם]]** – פמיניסטית, עיתונאית ופעילת זכויות אדם יהודייה-אמריקאית
* **[[רוקסן גיי]]** – סופרת פמיניסטית אמריקאית
* **[[פגי אורנשטיין]]** – סופרת אמריקאית

## הפקה והפצה
ב-27 ביולי 2017 הוכרז על הפקת הסרט על ידי Television Critics Association. בהכרזה נודע שהסרט יופץ בשירות הסטרימינג הולו בשנת 2018, ושהוא בפיתוחה של אנדראה בלוגרונד נווינס וחברת ההפקה שלה Rare Bird Films. עוד נודע שהסרט יופק גם על ידי קריסטן קרוקר ריילי ושהוא יכלול ראיונות עם גלוריה סטיינם, רוקסן גיי ופגי אורנשטיין.

נווינס שיתפה שהרעיון להפיק את הסרט הגיע אליה לאחר שחברתה שעובדת במאטל אמרה לה "כמה היא מתרגשת ללכת לעבודה בכל יום כי היא הייתה עם חבורה של נשים חזקות ומעיינות, והתלבטה מי ברבי צריכה להיות עבור הדור הבא". ריילי שיתפה שלא היה קל לצלם את משרדי החברה, וש"נדרשו תשעה חודשים של משא ומתן" על מנת "להעביר את המצלמות העצמאיות שלנו דרך דלתות מרכז העיצוב".

ב-5 באפריל 2018 הופץ קדימון הסרט, כאשר הקרנת הבכורה שלו הייתה בפסטיבל הסרטים טרייבקה ב-25 באפריל. יומיים לאחר ההקרנה בפסטיבל, ב-27 באפריל, הסרט עלה לשירות הסטרימינג. ב-9 במאי פורסם שנרכשו זכויות גלובליות להפצת הסרט על ידי אנטרטיינמנט ואן. ב-4 במרץ 2019 הסרט שודר בישראל בערוץ HOT8, לקראת ציון יום ה-60 לבובה.

## ביקורות
הסרט זכה לביקורות חיוביות מצד המבקרים. באתר "Rotten Tomatoes" הסרט מחזיק בציון אישור של 81% עם דירוג ממוצע של 7.2/10 על סמך 16 ביקורות. בקונצנזוס הביקורתי של האתר נרשם: "הרהור מתחשב על סטנדרטים של יופי ופמיניזם, [הסרט] חורג מעבר לתצפיות פלסטיות כדי ליצור בחינה אחידה של תפקידה של ברבי בתרבות הרחבה יותר".

## ראו גם
* הצעצועים שעיצבו אותנו

## קישורים חיצוניים

## הערות שוליים

קטגוריה:סרטי 2018
קטגוריה:סרטים באנגלית
קטגוריה:סרטים תיעודיים אמריקאיים
קטגוריה:ערוץ 8
קטגוריה:ברבי
קטגוריה:הולו: תוכן מקור
הספרייה הלאומית של שווייץ

**הספרייה הלאומית של שווייץ** היא הספרייה הלאומית והמרכזית בשווייץ.

ב-1884 אישרה מועצת המדינה של שווייץ את החלטתה על הקמת ספרייה לאומית, ב-1885 החלה הספרייה לפעול אך נפתחה לציבור ארבע שנים לאחר מכן בבניין הארכיון המרכז של המדינה.

ב-1915 נחתם הסכם בין הספרייה לבין בתי ההוצאות לאור בשווייץ אשר במסגרתו כל בית הוצאה לאור מחויב לתת עותק של כל יצירה שיוצאת לספרייה, ב-1918 יצא קטלוג הספרייה הרשמי.

ב-1996 אוסף הפוסטרים של הספרייה החל להיות זמין ברשת.

בשנת 2000 נחנך בספרייה מרכז ליצירותיו של פרידריך דירנמאט.

אחת ממטרותיה של הספרייה היא לשקף את הרב-גוניות של התרבות השווייצרית.

## קישורים חיצוניים
ממוזער|הספרייה הלאומית של שווייץ

* 

שווייץ
קטגוריה:שווייץ: ספריות
קטגוריה:ברן: מבנים
עמק טירול

**עמק טירול** (באנגלית: **Tyrol Valley**) הוא עמק שאינו מכוסה קרח, ברכס אסגארד בארץ ויקטוריה שבאנטארקטיקה.

העמק ממוקם בגובה של 1,670 מטרים מעל פני הים.

העמק מצוי המצוי להר בלדר וממערב להר ת'ור.
## היסטוריה
### מקור השם

שמו של העמק ניתן לו על ידי הביולוג האוסטרי היינץ' ג'אנטשק (Heinz Janetchek), ששימש כביולוג בתוכנית האמריקאית לחקר אנטארקטיקה (USARP) בעונת המחקר 1962–1961.

העמק נקרא על שם אזור טירול שבאוסטריה, אזור הולדתו של ג'אנטשק.

## לקריאה נוספת

• B.A. Whitton, M. Potts, **[https://books.google.co.il/books?id=qRfoBwAAQBAJ&pg=PA668&lpg=PA668&dq=%22Tyrol+Valley%22+Antarctica&source=bl&ots=G10hypmvPT&sig=ACfU3U0KLreq0fwXk_cfdtzGl8FS-14CdA&hl=en&sa=X&ved=2ahUKEwj-1cj7wIfhAhWOmLQKHVenBj4Q6AEwDnoECAIQAQ#v=onepage&q=%22Tyrol%20Valley%22%20Antarctica&f=false The Ecology of Cyanobacteria: Their Diversity in Time and Space]**, P 361 

• L. KAPPEN, E. I. FRIEDMANN and J. GARTY, **[https://reader.elsevier.com/reader/sd/pii/S0367253017312689?token=BCB45565D1B6FACF42B66CCF1F9CCD3256A5F40BB9E8329936A0F82068EA43EECFE9D1C4FAEDE8E6F62D42AFF64D51DB Ecophysiology of Lichens in the Dry Valleys of Southern Victoria Land, Antarctica: Microclimate of the Cryptoendolithic Lichen Habitat]**, Flora (1981) 171: 216-235, P 231

• H.S. Vishniac, **[https://ntrs.nasa.gov/archive/nasa/casi.ntrs.nasa.gov/19830017072.pdf Microbial Ecology of Extreme Environments: Antarctic Dry Valley Yeasts and Growth in Substrate-limited Habitats]**, PP 2 - 4

## קישורים חיצוניים
* עמק טירול באתר הסקר הגאולוגי של ארצות הברית
* תמונה של עמק טירול באתר הגאזט האנטארקטי של ממשלת ניו זילנד
* עמק טירול באתר הגאזט האנטארקטי של ממשלת אוסטרליה
* עמק טירול באתר הגאזט האנטארקטי המשווה SCAR
* תצלום לוויין של אזור עמק טירול
* מפת אזור עמק טירול

## הערות שוליים

טירול
טירול
שעשועים מסוכנים

**שעשועים מסוכנים** (באנגלית: **Risky Business**) הוא סרט קולנוע אמריקאי משנת 1983 שכתב וביים פול בריקמן, בכיכובם של טום קרוז ורבקה דה מורניי. הסרט עוסק בנושאים כגון מטריאליזם, אובדן התמימות, התבגרות וקפיטליזם.

## תקציר העלילה
ג'ואל גודסון (טום קרוז) הוא תלמיד תיכון שחי עם הוריו בשכונה אמידה בפרברי שיקגו על אגם מישיגן. כאשר ההורים יוצאים לחופשה במשך שבוע, ג'ואל מנצל את היעדרותם על מנת "לשחרר רסן". בין השאר הוא מזמין לביתו נערת ליווי העונה לשם לָנַה (רבקה דה מורניי), הוא מתאהב בה אך מתייחס אליה בשיפוטיות רבה. בתום עימות בין השניים גורמת לנה למכונית הפורשה של אביו (אותה לקח ללא רשות) להחליק לנהר. כדי לגייס כסף עבור תיקון המכונית, ג'ואל מוצא דרך יצירתית לנסות ולגייס כסף רב בזמן קצר.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1983
קטגוריה:סרטי נעורים אמריקאיים
קטגוריה:סרטי התבגרות
קטגוריה:סרטים רומנטיים
קטגוריה:זנות בקולנוע
קטגוריה:סרטים שצולמו בשיקגו
רוק בחלל

**רוק בחלל** (באנגלית: **Heavy Metal**, "הבי מטאל") הוא סרט אנימציה מדע בדיוני בבימויו של ג'רלד פוטרטון. התסריט לסרט נכתב על ידי דניאל גולדברג ולן בלום.

הסרט הוא אנתולוגיה של סיפורי מדע בדיוני וסיפורי פנטזיה שונים.

הסרט הוא אנתולוגיה של סיפורי מדע בדיוני ופנטזיה שונים הקשורים יחדיו על ידי נושא אחד של כוח רשע שהוא "סכום כל הרעות". הוא עובד ממגזין Heavy Metal וסיפורים מקוריים באותה רוח. כמו המגזין, הסרט מציג הרבה מאוד אלימות גרפית, מיניות ועירום. הייצור שלו הואץ על ידי כך שכמה בתי אנימציה עבדו בו זמנית על קטעים שונים. למרות הביקורות המעורבות של מבקרי הקולנוע ביציאתו הראשונית, הסרט זכה להצלחה צנועה בקופות ומאז השיג מעמד של קאלט. הפסקול המשפיע של הסרט נארז על ידי מנהל המוזיקה אירווינג אזוף וכלל כמה להקות ואמנים רוק פופולריים, כולל Black Sabbath, Blue Öyster Cult, סמי הגר, דון פלדר, Cheap Trick, DEVO, Journey ונצרת, בין היתר.

סרט המשך בשם "Heavy Metal 2000" יצא לאקרנים בשנת 2000.

## קישורים חיצוניים
* 

קטגוריה:סרטי 1981
קטגוריה:סרטי פנטזיה אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי הרפתקאות אמריקאיים
קטגוריה:סרטי קומדיה מונפשים
קטגוריה:סרטי הנפשה אמריקאיים
קטגוריה:סרטי קולומביה
קטגוריה:סרטי אנימציה של סרטי קולומביה
קטגוריה:סרטי פולחן
קטגוריה:סרטי אנימציה על חיים מחוץ לכדור הארץ
נעורים בקצב מהיר

**נעורים בקצב מהיר** (באנגלית: **Fast Times at Ridgemont High**) הוא סרט קומדיה אמריקאי משנת 1982 בבימויה של איימי הקרלינג.

## תקציר העלילה
העלילה מתרחשת בבית ספר תיכון בדרום קליפורניה בשנות ה-80. הסרט עוקב אחר קבוצה של דמויות מגוונות כשהן מנווטות את העליות והמורדות של חיי העשרה. סטייסי (בגילומה של ג'ניפר ג'ייסון לי) היא תלמידה תמימה וסקרנית שהרדיפה שלה אחר אהבה וחקר מיני מניעה את התפתחותה לאורך הסרט. לינדה (בגילומה של פיבי קייטס) היא החברה הכי טובה של סטייסי, והיא מספקת לה הדרכה ותמיכה לאורך כל המסע. ג'ף ספיקולי (בגילומו של שון פן) הוא תלמיד חסר דאגות ונינוח שמתנגש תדיר עם המורה הקפדני שלו להיסטוריה, מר האנד (בגילומו של ריי וולסטון), ויוצר רגעים קומיים בסרט. ראט (בגילומו של בריאן בקר) הוא תלמיד ביישן וחסר ניסיון שעובד כסדרן בקניון ומבקש עצות מחברו הערמומי הבטוח יותר, מייק דיימון (בגילומו של רוברט רומנוס) שעומד לידו ומספסר בכרטיסים. בראד (בגילומו של ג'אדג' ריינהולד) הוא אחיה הגדול של סטייסי, תלמיד פופולרי שנאבק בעבודתו ובקשר הלא מספק שלו עם חברתו, ליסה (אמנדה ויס).

הסרט מתאר את אתגרי המעבר לבגרות, הרדיפה אחר אהבה וניסיון מיני והלחץ של בית הספר.

בסרט השתתפו בתפקידים קטנים מספר שחקנים שהפכו מאוחר יותר לכוכבים, כולל ניקולס קייג', פורסט ויטאקר, אריק סטולץ, ואנתוני אדוארדס. בין השחקנים שמשחקים בסרט - שון פן, ויטאקר וקייג', זכו בהמשך הקריירה בפרס אוסקר לשחקן הטוב ביותר, כאשר פן קיבל פעמיים את פרס אוסקר בקטגוריה זו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1982
קטגוריה:סרטי התבגרות
קטגוריה:קומדיות
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטי איימי הקרלינג
זאב טסמני פוטנס

**זאב טסמני פוטנס** (שם מדעי: *Thylacinus potens*; המשמעות של שמו: "זאב כיס חזק") הוא מין נכחד של זאב כיס אשר חי בתקופת המיוקן לפני 10-8 מיליון שנה באוסטרליה והיה הגדול שבמיני המשפחה. הוא ידוע ממאובנים שהתגלו ב-1967 בידי מייקל א. וודבורן (Michael O. Woodburne) באליס ספרינגס, הטריטוריה הצפונית שבצפון אוסטרליה. דוגמאות נוספות התגלו ב-2014.

מין זה היה קדום ב-4-6 מיליון שנה למין המוכר, זאב טסמני והיה גדול ממנו ב-5%. הוא הגיע לאורך 1.5 מטר ודמה מאוד לזאב אפור. הגולגולת שלו הייתה קצרה יותר ובעלת מבנה מחוזק יותר אך שיניים מותאמות פחות לקריעת בשר. עקב גודלו הוא היה היונק טורף-העל הגדול ביותר שהיה באוסטרליה לאחר אריה הכיס והוא ניזון מטרף של כיסאים אחרים ושל עופות וזוחלים, אולי גם בלהקות כמו זאב. ככל הנראה הוא נכחד לפני שהאדם הגיע ליבשת.

## קישורים חיצוניים

קטגוריה:זאבי כיס
קטגוריה:יונקים שחיו במיוקן באוסטרליה
קטגוריה:יונקי כיס שחיו בנאוגן
קטגוריה:מאובני טקסונים שתוארו ב-1967